ai4bharat/Pralekha huggingface dataset:
विद्युत मंत्रालय
विद्युत मंत्री ने 'विद्युत क्षेत्र में ऊर्जा भंडारण को बढ़ावा देने के लिए व्यापक नीतिगत ढांचे पर रिपोर्ट' पर चर्चा के लिए बैठक की अध्यक्षता की
श्री आर. के. सिंह, केंद्रीय विद्युत और नवीन एवं नवीकरणीय ऊर्जा मंत्री ने आज 'विद्युत क्षेत्र में ऊर्जा के भंडारण को बढ़ावा देने के लिए व्यापक नीतिगत ढांचे पर रिपोर्ट' पर चर्चा के लिए केंद्र सरकार, केंद्रीय सार्वजनिक उपक्रमों, अक्षय ऊर्जा डेवलपर्स, पीएसपी डेवलपर्स और बैटरी निर्माताओं के वरिष्ठ अधिकारियों के साथ एक वर्चुअल बैठक की अध्यक्षता की।
मंत्री ने इस बात पर जोर दिया कि हमारा उद्देश्य यह सुनिश्चित करना होना चाहिए कि ऊर्जा किसी भी प्रकार से नष्ट न हो और इसके लिए हमें समूची ऊर्जा को स्टोर करने की स्थिति में होना चाहिए जो किसी भी समय अधिशेष होने सकती है।
श्री सिंह ने कहा कि चौबीसों घंटे अक्षय ऊर्जा सुनिश्चित करने के लिए उत्पादन के साथ कुछ भंडारण जोड़ने की जरूरत है। उन्होंने ऊर्जा भंडारण और संसाधन पर्याप्तता के उपचार पर अलग से दिशा-निर्देश तैयार करने के भी निर्देश दिए।
वर्ष 2030 तक 500 गीगावाट नवीकरणीय ऊर्जा के लक्ष्य को पूरा करने के लिए मंत्री ने आगामी सौर और पवन परियोजनाओं को ध्यान में रखते हुए भंडारण क्षमता की वर्षवार आवश्यकता को पूरा करने के निर्देश दिए।
सहायक सेवाओं के संबंध में श्री सिंह ने पर्याप्त ऊर्जा भंडार की आवश्यकता पर बल दिया, जिसका उपयोग हमारी बिजली व्यवस्था और ग्रिड संचालन को समर्थन देने के लिए एक पल की सूचना पर किया जा सकता है।
मंत्री ने सभी हाइड्रो सीपीएसयू और निजी उद्योगों को मौजूदा एचईपी के आसपास पंप हाइड्रो साइटों का सर्वेक्षण और पहचान करने का निर्देश दिया।
बैठक में विद्युत राज्य मंत्री श्री कृष्ण पाल गुर्जर, सचिव , सचिव , अतिरिक्त सचिव  और एमओपी, एमएनआरई, सीईए, पीओएसओसीओ, एसईसीआई, एनटीपीसी, डीवीसी, बीबीएमबी और हाइड्रो सीपीएसयू के वरिष्ठ अधिकारी उपस्थित थे।
जनजातीय कार्य मंत्रालय
भारत एकता की सार्वभौमिक भावना को बढ़ावा देने का पक्षधर है: श्री अर्जुन मुंडा
केंद्रीय जनजातीय कार्य मंत्री ने कहा कि यह दुनिया के लिए महिलाओं के विकास से लेकर महिलाओं के नेतृत्व में विकास पर ध्यान केंद्रित करने का समय है
समाज के सभी वर्गों के लिए न्यायसंगत और समान विकास पर जोर दिया
केंद्रीय जनजातीय कार्य मंत्री श्री अर्जुन मुंडा ने आज कहा कि भारत का दृष्टिकोण एकता की सार्वभौमिक भावना को बढ़ावा देना और मानव-केंद्रित वैश्वीकरण के एक नए प्रतिमान को आकार देने के लिए मिलकर काम करना है, जहां कोई भी पीछे न छूटे। बिस्वा बांग्ला कन्वेंशन सेंटर में वित्तीय समावेशन के लिए वैश्विक भागीदारी पर जी-20 कार्य समूह की पहली बैठक के पूर्ण सत्र को संबोधित करते हुए, श्री मुंडा ने सभी वर्गों के न्यायसंगत और समान विकास की आवश्यकता पर जोर दिया। राज्य के विभिन्न कोनों से 1,800 से अधिक छात्रों की एक सभा को संबोधित करते हुए, केंद्रीय मंत्री ने भारत के 'वसुधैव कुटुम्बकम' के दृष्टिकोण के बारे में चर्चा करते हुए कहा, हम एक ऐसे मानव केंद्रित वैश्वीकरण के लिए प्रयास करते हैं, जहां कोई भी पीछे न छूटे। श्री मुंडा ने कहा, वित्तीय समावेशन की प्रक्रिया मुद्रा प्रबंधन का मार्ग प्रशस्त करती है, जो बचत क्षमता को बढ़ाती है, जिससे सामाजिक सुरक्षा और गुणवत्तापूर्ण जीवन सुनिश्चित होता है। उन्होंने छात्रों से उचित तरीके से वित्तीय साक्षरता प्राप्त करने का आग्रह किया, ताकि वे आने वाले समय में किसी प्रकार ठगे न जाएं। उन्होंने वैश्वीकरण की अवधारणा के पक्ष में भी बात की, जहां कोई भी पीछे न छूटे।
जनजातीय कार्य मंत्री ने भारत को ब्रिटिश अत्याचार की बेड़ियों से मुक्त करने और देश को चमकने में मदद करने के लिए हमारे पूर्वजों के बलिदान पर प्रकाश डाला। उन्होंने कहा, जब देश की आजादी के 100 साल  हो जाएं, तब कोई मतभेद नहीं होने चाहिए। उन्होंने कहा कि जी-20 शिखर सम्मेलन की मेजबानी करना हमारे देश के लिए एक ऐतिहासिक अवसर है, जो वैश्विक जीडीपी के लगभग 85 प्रतिशत का प्रतिनिधित्व करने वाले अंतर्राष्ट्रीय आर्थिक सहयोग का प्रमुख मंच है।
इससे पहले, अन्य जी-20 देशों के प्रतिनिधियों और केंद्रीय वित्त मंत्रालय के आर्थिक कार्य विभाग व भारतीय रिजर्व बैंक के वरिष्ठ अधिकारियों की उपस्थिति में जी-20 कार्यकारी समूह की बैठक को संबोधित करते हुए, श्री मुंडा ने कहा कि भारत में उपभोक्ताओं को आकर्षित करने और बदले में बाजारों को पर्यावरण के प्रति सचेत कार्यप्रणालियों को अपनाने के लिए समृद्ध प्राचीन स्थायी परंपराएं हैं। उन्होंने कहा, पिछले कई सालों में हमने अपनी धरती और पर्यावरण को नष्ट कर दिया है। इसका हमारे जलवायु और इकोसिस्टम पर प्रतिकूल प्रभाव पड़ा। इकोसिस्टम की सुरक्षा के लिए एक वैश्विक दृष्टिकोण होना चाहिए, नहीं तो हम सभी एक साथ डूब जाएंगे।
प्रधानमंत्री श्री नरेन्द्र मोदी के दृष्टिकोण के बारे में चर्चा करते हुए और महिला सशक्तिकरण के उज्जवल पक्षों पर ध्यान केंद्रित करते हुए, श्री मुंडा ने कहा कि यह दुनिया के लिए महिलाओं के विकास से लेकर महिलाओं के नेतृत्व में विकास पर ध्यान केंद्रित करने का समय है।
केंद्रीय मंत्री ने लोगों के आर्थिक सशक्तिकरण के लिए वित्तीय समावेशन की आवश्यकता पर भी जोर देते हुए कहा कि यह हमारी विकास रणनीति का आधार है, तथा अंतिम छोर और गरीब से गरीब व्यक्ति तक वित्तीय सेवाएं प्रदान करना शुरू से ही भारत सरकार की प्रमुख प्राथमिकताओं में से एक रहा है।
प्रधानमंत्री कार्यालय
प्रधानमंत्री ने श्री अजीत जोगी के निधन पर शोक प्रकट किया
प्रधानमंत्री श्री नरेन्द्र मोदी ने छत्तीसगढ़ के पूर्व मुख्यमंत्री श्री अजीत जोगी के निधन पर शोक प्रकट किया है।
अपने संवेदना संदेश में प्रधानमंत्री ने कहा, "श्री अजीत जोगी जी को जनता की सेवा करने की लालसा थी। इस जुनून के कारण उन्होंने प्रशासनिक अधिकारी और एक राजनीतिक नेता के रूप में कड़ी मेहनत की। वह गरीबों, विशेष रूप से आदिवासी समुदायों के जीवन में एक सकारात्मक बदलाव लाने का प्रयास करते रहे। उनके निधन से उन्हें दुख पहुंचा है। शोक संतप्त परिवार को संवेदनाएं। ओम शांति।"
रक्षा मंत्रालय
वी. एस. पठानिया ने तटरक्षक महानिदेशक का पदभार ग्रहण किया
महानिदेशक वी. एस. पठानिया ने 31 दिसंबर 2021 को भारतीय तटरक्षक बल के 24वें प्रमुख के रूप में पदभार ग्रहण किया। वह वेलिंगटन के डिफेंस सर्विसेज स्टाफ कॉलेज और नई दिल्ली के नेशनल डिफेंस कॉलेज के पूर्व छात्र हैं। फ्लैग ऑफिसर पठानिया एक योग्य हेलीकॉप्टर पायलट हैं और उन्होंने मद्रास विश्वविद्यालय से रक्षा एवं सामरिक अध्ययन में परास्नातक डिग्री प्राप्त की है। उन्होंने यूएस कोस्ट गार्ड के साथ खोज व बचाव तथा बंदरगाह संचालन में विशेषज्ञता हासिल की है।
अपने 36 वर्षों से अधिक समय के शानदार करियर में उन्होंने कई प्रमुख नियुक्तियों पर कार्य किया है, जिनमें से प्रमुख ये हैं- गांधी नगर में कमांडर तटरक्षक क्षेत्र , मुंबई में कमांडर तटरक्षक क्षेत्र , उप महानिदेशक  तटरक्षक मुख्यालय तथा नई दिल्ली में उप महानिदेशक । फ्लैग ऑफिसर श्री पठानिया ने तटरक्षक जहाजों के सभी वर्गों अर्थात् तटवर्ती गश्ती पोत 'रानीजिंदन', अपतटीय गश्ती जहाज 'विग्रह' और उन्नत अपतटीय गश्ती पोत 'सारंग' की कमान संभाली है।
श्री पठानिया ने नई दिल्ली में तटरक्षक मुख्यालय के प्रधान निदेशक , तटरक्षक मुख्यालय नई दिल्ली में प्रधान निदेशक , तटरक्षक क्षेत्र  मुख्यालय में चीफ ऑफ स्टाफ, मुख्य कर्मचारी अधिकारी , मुख्यालय तटरक्षक क्षेत्र  में मुख्य कर्मचारी अधिकारी , चेन्नई में तटरक्षक वायु स्टेशन पर कमांडिंग ऑफिसर, तटरक्षक मुख्यालय में निदेशक  तथा संयुक्त निदेशक  और चेन्नई में 848 स्क्वाड्रन के स्क्वाड्रन कमांडर के पदों पर कार्य किया है।
फ्लैग ऑफिसर पठानिया को नवंबर 2019 में अपर महानिदेशक के पद पर पदोन्नत किया गया और उन्होंने विशाखापत्तनम में तटरक्षक कमांडर  के रूप में पदभार ग्रहण किया। पूर्वी समुद्र तट पर उनकी शीर्ष निगरानी की अवधि के दौरान प्रमुख अभियानों में वृद्धि देखी गई, जिसमें हजारों करोड़ के सोने और कई टन दवाओं / मादक पदार्थों की तस्करी पर लगाम, प्रदूषण नियंत्रण अभियान, विदेशी तट रक्षक बलों के साथ संयुक्त अभ्यास, अवैध शिकार विरोधी अभियान और चक्रवातों/प्राकृतिक आपदाओं के दौरान मानवीय सहायता तथा मजबूत तटीय सुरक्षा जैसे सामूहिक बचाव अभियान शामिल थे।
श्री वी. एस. पठानिया को विशिष्ट सेवा के लिए राष्ट्रपति का तटरक्षक पदक, वीरता के लिए तटरक्षक पदक तथा महानिदेशक भारतीय तट रक्षक प्रशस्ति पत्र भी प्रदान किया गया है।
पर्यावरण, वन एवं जलवायु परिवर्तन मंत्रालय
केंद्रीय पर्यावरण मंत्री विश्व बाघ दिवस की पूर्व संध्या पर भारत के लोगों को गिनीज वर्ल्ड रिकॉर्ड समर्पित करेंगे
केंद्रीय पर्यावरण मंत्री श्री प्रकाश जावड़ेकर विश्व बाघ दिवस की पूर्व संध्या पर भारत के लोगों को गिनीज वर्ल्ड रिकॉर्ड समर्पित करेंगे जिसमें अपने यहां बाघों की आबादी की निगरानी में वन्यजीवों के सर्वेक्षण के लिए दुनिया का सबसे बड़ा कैमरों का जाल बिछाने के रूप में देश के प्रयासों को मान्यता दी गई है।
यह कार्यक्रम राष्ट्रीय मीडिया केंद्र, नई दिल्ली में आयोजित किया जाएगा और 28 जुलाई को सुबह 11 बजे से निम्नलिखित लिंक https://youtu.be/526Dn0T9P3E पर लाइव देखा जा सकेगा। इस आयोजन में देश भर से लगभग 500 प्रतिभागियों के शामिल होने की उम्मीद है।
रूस के सेंट पीटर्सबर्ग में बाघ क्षेत्र वाले देशों के शासनाध्यक्षों ने बाघ संरक्षण पर सेंट पीटर्सबर्ग घोषणा पर हस्ताक्षर करके 2022 तक बाघ क्षेत्र की अपनी सीमा में बाघों की संख्या दोगुना करने का संकल्प लिया था। इसी बैठक के दौरान दुनिया भर में 29 जुलाई को वैश्विक बाघ दिवस के रूप में मनाने का भी निर्णय लिया गया। तब से हर साल बाघ संरक्षण पर जागरूकता का सृजन करने और उसके प्रसार के लिए वैश्विक बाघ दिवस मनाया जा रहा है।
पिछले साल इसी वैश्विक बाघ दिवस के अवसर पर प्रधानमंत्री श्री नरेन्द्र मोदी ने दुनिया के सामने तय समय से चार साल पहले ही बाघों की संख्या दोगुना करने के भारत के संकल्प को पूरा कर लेने की घोषणा की। रूस में 2010 में बाघों के संरक्षण पर सेंट पीटर्सबर्ग घोषणा-पत्र में 2022 तक बाघों की संख्या दोगुना करने का संकल्प लिया गया था। भारत में अब दुनिया भर में रहने वाले बाघों की कुल संख्या का लगभग 70% बाघ रहते हैं।
पर्यावरण मंत्री द्वारा नई वेबसाइट लॉन्च करने और अन्य चीजों के अलावा राष्ट्रीय बाघ संरक्षण प्राधिकरण के आउटरीच जर्नल को भी जारी करने की संभावना है। इस समारोह को नीचे दिए गए लिंक https://youtu.be/526Dn0T9P3E पर लाइव देखा जा सकता है।
सूक्ष्म, लघु एवं मध्यम उद्यम मंत्रालय
खादी भवन दिल्ली की छमाही बिक्री पिछले वर्ष की समान अवधि की तुलना में 3.44 करोड़ रुपये अधिक रही
ऐसे समय में जब विश्व भर के बाजार धराशायी हो रहे हैं, खादी इंडिया के कनॉट प्लेस, नई दिल्ली स्थित प्रमुख स्टोर ने अपनी बिक्री में 3.44 करोड़ रुपये की अच्छी वृद्धि दर्ज की है। दरअसल, खादी एवं ग्रामोद्योग आयोग  के इस स्टोर ने अप्रैल-अक्टूबर 2018 में 33.03 करोड़ रुपये की बिक्री दर्ज की थी, जबकि चालू वित्त वर्ष की समान अवधि  में इसकी कुल बिक्री 36.47 करोड़ रुपये दर्ज की गई है। उल्लेखनीय है कि खादी इंडिया का सीपी स्टोर न केवल निरंतर अच्छा प्रदर्शन करने में सफल रहा है, बल्कि इसने 10 प्रतिशत से भी अधिक की अपेक्षाकृत ज्यादा बिक्री दर्ज की है। हालांकि, खादी क्षेत्र में अप्रैल-सितम्बर अवधि को बिक्री के लिहाज से सुस्त माना जाता है। इस स्टोर के कार्य-प्रदर्शन पर संतोष व्यक्त करते हुए केवीआईसी के अध्यक्ष श्री वी.के. सक्सेना ने कहा, ‘प्रधानमंत्री श्री नरेन्द्र मोदी की ओर से निरंतर की गई अपील के साथ-साथ हाल के वर्षों में केवीआईसी द्वारा डिजाइन में किए गए विभिन्न मनभावन बदलावों की बदौलत ही यह संभव हो पाया है।’
इतना ही नहीं, इस स्टोर ने 02 अक्टूबर, 2019 को किसी एक दिन में 1.28 करोड़ रुपये की अब तक की सर्वाधिक बिक्री दर्ज की है, जो 13 अक्टूबर 2018 को दर्ज 1.25 करोड़ रुपये की बिक्री के पिछले रिकॉर्ड से अधिक है। वर्ष 2014 से पहले इस स्टोर में किसी एक दिन में सर्वाधिक बिक्री 30 लाख रुपये लेकर 44 लाख रुपये तक रही थी। हालांकि, वर्ष 2015 से ही बिक्री बढ़नी शुरू हो गई और कुल बिक्री 02 अक्टूबर 2015 को 91.42 लाख रुपये, 22 अक्टूबर 2016 को 1.16 करोड़ रुपये और 17 अक्टूबर 2017 को 1.17 करोड़ रुपये दर्ज की गई।
सामाजिक न्याय एवं अधिकारिता मंत्रालय
5वां पूर्वोत्तर भारत पारम्परिक फैशन सप्ताह 2021
एक समावेशी भारत की दिशा में दिव्यांगजनों का सशक्तिकरण
सामाजिक न्याय और अधिकारिता मंत्रालय, दिव्यांगजनों का सशक्तिकरण विभाग 24 और 25 जुलाई, 2021 को 5वें पूर्वोत्तर भारत पारम्परिक फैशन सप्ताह  का वर्चुअल आयोजन करेगा।
'इंडिया@75 नेशनल सेलिब्रेशन' के एक समावेशी हिस्से की दिशा में दिव्यांगजनों के सशक्तिकरण के लिए दिव्यांग आंदोलन पूर्वोत्तर भारत का फ्लैगशिप कार्यक्रम है।
राष्ट्रीय दृष्टि दिव्यांगजन सशक्तिकरण संस्थान , देहरादून पूर्वोत्तर भारत की कला और करीगरों को बढ़ावा देने के लिए पूर्वोत्तर भारत की दिव्यांग आबादी और हितधारकों की सहायता के लिए एनईआईएफडब्ल्यू 2021 का आयोजन कर रहा है।
इस दो दिवसीय ऑनलाइन कार्यक्रम का उद्घाटन केन्द्रीय सामाजिक न्याय एवं अधिकारिता मंत्री डॉ. वीरेन्द्र कुमार, सामाजिक न्याय एवं अधिकारिता राज्य मंत्री श्री रामदास अठावले, सुश्री प्रतिमा भौमिक, श्री ए. नारायणस्वामी और डीईपीडब्ल्यूडी सचिव सुश्री अंजलि भावरा की उपस्थिति में करेंगे।
यह कार्यक्रम वेबकास्टिंग और वेब-कॉन्फ्रेंसिंग सुविधाओं के माध्यम से आयोजित किया जाएगा और इसमें दिव्यांग कलाकारों, कौशल-विशेषज्ञों, उद्यमियों, कारीगरों और अन्य व्यक्तियों सहित 3000 से अधिक ऑनलाइन दर्शकों और प्रतिभागियों के शामिल होने की उम्मीद है।
रक्षा मंत्रालय
भारतीय तट रक्षक द्वारा मुंबई में छह मित्र देशों के अधिकारियों तथा नाविकों के लिए एक सप्ताह का समुद्री बचाव समन्वय केंद्र संचालन और खोज एवं बचाव प्रशिक्षण कार्यक्रम आयोजित किया गया
भारतीय तट रक्षक  ने 16 से 21 जनवरी, 2023 के बीच मुंबई में एक सप्ताह का समुद्री बचाव समन्वय केंद्र  संचालन और खोज एवं बचाव  पाठ्यक्रम आयोजित किया। यह विशेष प्रशिक्षण सत्र छह मित्र देशों - बांग्लादेश, सेशेल्स, श्रीलंका, मॉरीशस, म्यांमार और मालदीव के समुद्री सुरक्षा एजेंसियों के अधिकारियों व नाविकों के लिए भारतीय तकनीकी एवं आर्थिक सहयोग कार्यक्रम  के तहत संचालित किया गया था। इस विशेष प्रशिक्षण में कुल 22 प्रशिक्षुओं  ने भाग लिया।
पाठ्यक्रम को सर्वश्रेष्ठ अंतर्राष्ट्रीय कार्य प्रणालियों के अनुरूप तैयार किया गया है। इसमें मुख्य रूप से समुद्री खोज और बचाव, योजना एवं सहयोग, वैश्विक समुद्री संकट तथा सुरक्षा प्रणाली, वैमानिकी व समुद्री खोज एवं बचाव के सामंजस्य पर व्याख्यान, उपग्रह-सहायता प्राप्त खोज व बचाव संचालन के कानूनी पृष्ठभूमि डोमेन की परिकल्पना की गई है। इसके अतिरिक्त देशों के बीच समुद्री खोज व बचाव की घटनाओं पर आधारित मामलों का अध्ययन शामिल किया गया है।
प्रशिक्षण कार्यक्रम में भारतीय राष्ट्रीय मिशन नियंत्रण केंद्र, भारतीय अंतरिक्ष अनुसंधान संगठन, भारतीय विमानपत्तन प्राधिकरण, भारतीय महासागर सूचना सेवा केंद्र तथा भारतीय तटरक्षक के विषय विशेषज्ञ और अतिथि संकायों द्वारा व्याख्यान दिये गए भी शामिल थे। एमआरसीसी मुंबई, डायरेक्टर जनरल शिपिंग कम्युनिकेशन सेंटर और एयर ट्रैफिक कंट्रोल, मुंबई एयरपोर्ट पर ट्रेनिंग विजिट तथा ऑन जॉब ट्रेनिंग भी आयोजित की गई। प्रशिक्षण कार्यक्रम का उद्घाटन कमांडर कोस्ट गार्ड रीजन  इंस्पेक्टर जनरल एमवी बडकर ने किया था।
एमजी/एएम/एनके
(Visitor Counter : 219
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्री डॉ हर्षवर्धन ने नागालैंड में मोन मेडिकल कॉलेज की आधारशिला रखी
केंद्रीय स्वास्थ्य और परिवार कल्याण मंत्री डॉ हर्षवर्धन ने आज नागालैंडके मुख्यमंत्रीश्री नीफिउ रियोऔर नागालैंडके स्वास्थ्य मंत्री श्री एस.एस. पनग्यानुफोम की उपस्थिति में मोन जिला मुख्यालय में मोन मेडिकल कॉलेज की आधारशिला रखी। इस अवसर पर नागालैंड के लोकसभा सांसद श्री तोखेहोयप्टोमी भी मौजूद थे।
इस अवसर पर डॉ हर्षवर्धन ने कहा कि प्रधानमंत्री श्री नरेन्द्र मोदी के दूरदर्शी नेतृत्व में शीर्ष राजनीतिक नेतृत्व द्वारा योजनाबद्ध तरीके से पूर्वोत्तर के समग्र विकास की योजना बनाई गयी है औरइसे लागू किया गया है।
केंद्रीय मंत्री ने सभा को जानकारी देते हुए कहा: “वर्तमान में देश में 562 मेडिकल कॉलेज हैं, जिनमें से 286 सरकारी क्षेत्र में हैं, जबकि 276 निजी क्षेत्र में हैं। अन्य 175 मेडिकल कॉलेज भी विकास की प्रक्रिया में हैं। 2013-14 में 52,000 एमबीबीएस सीटों के मुकाबले अब 84,000 यूजी सीटें हैं। कई चिकित्सा आयोग भी स्थापित किए जा रहे हैं। देश में लगभग 1,50,000 स्वास्थ्य और कल्याण केंद्र स्थापित किए गए हैं।”
डॉ हर्षवर्धन ने राज्य में दूसरे मेडिकल कॉलेज के उद्घाटन के अवसर पर खुशी जाहिर करते हुए कहा, “इस मेडिकल की स्थापना के लिए केंद्र प्रायोजित योजना के तीसरे चरण के तहत 325 करोड़ रुपये की लागत की मंजूरी दी गयी है। इस कॉलेज को वर्तमान जिला / रेफरल अस्पताल से संलग्न करते हुए स्थापित किया जायेगा।इस परियोजना में केंद्रीय हिस्सेदारी 292.50 करोड़ रुपये होगी और इसके2023-24 तक पूरा होने की उम्मीद है। पिछड़े और राज्य की राजधानी के सबसे दूर-दराज के जिलों में से एक, मोन में इस मेडिकल की स्थापना से लगभग 2.5 लाख लोगों को घर के नज़दीक किफायती माध्यमिक स्तर की स्वास्थ्य सुविधाएं प्राप्त होंगी।”
डॉ हर्षवर्धन ने कोविड -19 का मुकाबला करने में स्वास्थ्य कर्मियों के प्रयासों की भी सराहना की और कहा, "भारत महामारी के खिलाफ युद्ध में कई विकसित देशों से आगे है।“ उन्होंने आम लोगों को बीमा प्रदान करने में केंद्र सरकार के आयुष्मान भारत कार्यक्रम के महत्व का भी उल्लेख किया। उन्होंने कहा कि सरकार का लक्ष्य भारत से 2025 तक क्षय रोग  को खत्म करना है और राज्य सरकार से इसे सुनिश्चित करने के लिए काम करने का आग्रह किया।
मुख्यमंत्री श्री नीफिउ रियो ने अपने संबोधन में कहा कि कॉलेज से न केवल मोन और नागालैंड को, बल्कि पड़ोसी राज्यों असम और अरुणाचल प्रदेश तथा यहां तक कि म्यांमार में रहने वाले लोगों को भी फायदा होगा। राज्य सरकार द्वारा पीपीपी मोड के तहत कॉलेज का संचालन किया जाएगा।उन्होंने कहा कि मोन मेडिकल कॉलेज देश के 75 जिलों में बनाए जाने वाले जिला मेडिकल कॉलेजों में से एक है, जहां लोग ऐतिहासिक रूप से विकास और स्वास्थ्य सुविधाओं से वंचित हैं। 
नागालैंड के प्रमुख सचिव  श्री अमरदीप एस भाटिया, आईएएस; मोन के जिला कलेक्टरश्री थवसीलन के, आईएएस;समाज कल्याणसलाहकारश्री नोके वांगनाओ;होमगार्ड्स और सिविल डिफेंस के साथ-साथ वरिष्ठ सरकारी अधिकारियों, नागरिक समाज के नेताओं, राजनीतिक पदाधिकारियों और चिकित्सा जगत के सदस्यों ने भी इस कार्यक्रम में भाग लिया।
एमजी / एएम / जेके
(Visitor Counter : 194
प्रधानमंत्री कार्यालय
प्रधानमंत्री ने एशियाई खेलों में पुरुषों की ट्रिपल जंप स्पर्धा में कांस्य पदक जीतने पर एथलीट प्रवीण चित्रा को बधाई दी
प्रधानमंत्री श्री नरेन्द्र मोदी ने आज एशियाई खेलों में पुरुषों की ट्रिपल जंप स्पर्धा में कांस्य पदक जीतने पर एथलीट प्रवीण चित्रा को बधाई दी।
उन्होंने एक्स पर पोस्ट किया:
"एथलेटिक्स में एक और उल्लेखनीय उपलब्धि!
पुरुषों की ट्रिपल जंप स्पर्धा में कांस्य पदक जीतने पर @PraveenChithra1 को बहुत-बहुत बधाई।
इस उत्कृष्ट प्रदर्शन ने आज हमारे देश को गौरवान्वित किया है।”
प्रधानमंत्री कार्यालय
प्रधानमंत्री ने त्रिपुरा वासियों को उनके राज्य स्थापना-दिवस पर बधाई दी
प्रधानमंत्री श्री नरेन्द्र मोदी ने त्रिपुरा वासियों को उनके राज्य स्थापना-दिवस पर बधाई दी है।
एक ट्वीट में प्रधानमंत्री ने कहा हैः
“त्रिपुरा वासियों को राज्य स्थापना-दिवस पर बधाई। पिछले पांच वर्ष त्रिपुरा के विकास के लिये शानदार रहे हैं। कृषि से उद्योग तक, शिक्षा से स्वास्थ्य तक, राज्य विशाल परिवर्तन का गवाह रहा है। मेरी कामना है कि आने वाले समय में भी यह रुझान जारी रहे।”
एमजी/एएम/एकेपी/एजे
(
वाणिज्य एवं उद्योग मंत्रालय
श्री पीयूष गोयल ने सीआईआई भागीदारी शिखर सम्मेलन में मंत्रिस्तरीय सत्र को संबोधित किया; कहा- भारत सदैव अन्य देशों की सहायता करने के अवसर पर उपस्थित रहा है
केंद्रीय रेल, वाणिज्य और उद्योग, उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने आज सीआईआई भागीदारी शिखर सम्मेलन 2020 में मंत्रिस्तरीय सत्र को संबोधित किया। सम्मेलन का विषय ‘जीवन, आजीविक और विकास के लिए साझेदारियां’ है। सम्मेलन में भूटान के आर्थिक मामलों के मंत्री श्री ल्योनपो लोकनाथ शर्मा, मालदीव के आर्थिक विकास मंत्री श्री फय्याज इस्माइल, चिली के विदेश मामले मंत्री श्री एंड्रेस अल्लामैंड, उप विदेश मंत्री श्री दिमित्रो सेनिक, ब्राज़ील के आर्थिक मंत्रालय में डी-ब्यूरोक्रेट्रैलाइजेशन, प्रबंधन और डिजिटल गवर्नेंस की विशेष सचिव , मारियो पेस डी एंड्राडे ने सत्र में भागीदारी की।
श्री गोयल ने कहा कि मैत्रीपूर्ण राष्ट्रों के साथ आने से सभी को नए अवसरों को खोजने, एक-दूसरे का समर्थन करने, मित्रता को बढ़ाने और अपने नागरिकों के कल्याण के लिए लाभ पहुँचाने में मदद मिलेगी। श्री गोयल ने प्रतिभागी देशों के साथ घनिष्ठ और गहन संबंधों का उल्लेख करते हुए कहा कि भारत उनके साथ अपने संबंधों को और अधिक विस्तारित और मजबूत बनाने के लिए तत्पर है। महामारी के दौरान, दुनिया को भारत के समर्थन का उल्लेख करते हुए, उन्होंने कहा कि भारत सदैव अन्य देशों की सहायता के अवसर पर उपस्थित रहा है। भारत ने अनुदान के माध्यम से लगभग 50 देशों को निःशुल्क औषधियां प्रदान करते हुए 150 से अधिक देशों को दवाएँ दीं हैं। श्री गोयल ने कहा कि कोविड-19 के शुरुआती दिनों के दौरान, भारत ने दवाओं के निर्यात पर प्रतिबंध लगा दिया था, ताकि समृद्ध देश भारतीय दवाओं की खरीद पर एकाधिकार स्थापित न कर सकें और इनकी उपलब्धता अल्प विकसित देशों के लिए भी सुनिश्चित का जा सके।
आत्मनिर्भर भारत का उल्लेख करते हुए, श्री गोयल ने कहा कि आत्मनिर्भर भारत, भागीदार देशों के लिए अपने दरवाजे कभी बंद नहीं करेगा, अपितु अपनी दृढ़ स्थिति के साथ यह विश्व के साथ और अधिक मजबूती से जुड़ेगा। उन्होंने कहा कि आइए हम एक-दूसरे को अपना सर्वश्रेष्ठ प्रदान करें, ताकि सभी समृद्ध बन सकें।
श्री गोयल ने कहा कि भारत दुनिया के अन्य हिस्सों से अधिक निवेश के लिए अपनी अर्थव्यवस्था को नियंत्रणमुक्त करने के प्रयास कर रहा है। उन्होंने कहा कि हमने रक्षा, विनिर्माण, खनन, वित्त, पूंजी बाजार क्षेत्र को खोल दिया है। हमने कृषि प्रसंस्करण में अधिक निवेश, ग्रामीण भारत में निवेश, अपने किसानों की आय बढ़ाने के लिए बाजार खोलने हेतु कृषि कानूनों को और अधिक उदार बनाया है। उन्होंने कहा कि समग्र रूप से, हम भारत में कारोबार को और आसान, सुलभ और अधिक आकर्षक बनाने के प्रति आशान्वित हैं।
श्री गोयल ने कहा कि भारत निवेश, और वस्तुओं एवं सेवाओं की खरीद के लिए व्यापक अवसर प्रदान करता है। भारत अपने मित्रों और पड़ोसियों के साथ कार्य करने और वैश्विक पदचिह्न स्थापित करने के लिए आशान्वित है। उन्होंने कहा कि भारत कोविड के संकट को एक अवसर में बदलने की दिशा में कार्य कर रहा है, और देश को 2025 तक 5 ट्रिलियन डॉलर अर्थव्यवस्था के लक्ष्य तक पहुंचने और अगले 7-10 वर्षों में 10 ट्रिलियन डॉलर तक पहुंचने का विश्वास है।
सूचना और प्रसारण मंत्रालय
योग सबसे सस्ती दवा है - केन्द्रीय राज्यमंत्री डॉ. एल. मुरुगन
केन्द्रीय मत्स्यपालन और डेयरी विकास तथा सूचना और प्रसारण राज्यमंत्री डॉ. एल. मुरुगन ने कहा कि योग सबसे अच्छी सस्ती दवा है और यह हमें आरामपसंद जीवन शैली के कारण होने वाली उच्च रक्तचाप एवं मधुमेह जैसी बीमारियों से बचने में मदद करेगी। डॉ. मुरुगन पुडुचेरी में 8वें अंतरराष्ट्रीय योग दिवस 2022 के अवसर पर प्रतिभागियों को संबोधित कर रहे थे।
उन्होंने जोर देकर कहा कि प्रधानमंत्री श्री नरेन्द्र मोदी के महान प्रयासों की वजह से संयुक्त राष्ट्र ने 21 जून को अंतरराष्ट्रीय योग दिवस के रूप में घोषित किया। इसके माध्यम से प्रधानमंत्री ने सारी दुनिया को हमारे देश में उभरी इस अद्भुत कला का जश्न मनाने के लिए प्रेरित किया है।
आज के यांत्रिक जीवन में योग हमें एकाग्रचित्त रखने में मदद करेगा। उन्होंने कहा कि यह एक व्यायाम एवं दवा के रूप में कार्य करता है और हमें शांतिपूर्ण जीवन जीने में मदद करता है। केन्द्रीय मंत्री ने सभी से योग को अपनी दैनिक जीवन की दिनचर्या में शामिल करने का आग्रह किया।
इस कार्यक्रम के दौरान, केन्द्रीय मंत्री ने पुडुचेरी के उपराज्यपाल डॉ. तमिलिसाई सुंदरराजन के साथ योग किया। इस कार्यक्रम में वरिष्ठ सरकारी अधिकारियों ने भी भाग लिया। लगभग 3500 लोगों ने केन्द्रीय मंत्री के साथ योगाभ्यास किया।
###
एमजी/एएम/आर/एसएस
(Visitor Counter : 165
स्वास्थ्य एवं परिवार कल्याण मंत्रालय
भारत की राष्ट्रपति ने राष्ट्रपति भवन में 30 पुरस्कार विजेताओं को 2022 और 2023 के लिए राष्ट्रीय फ्लोरेंस नाइटिंगेल पुरस्कार प्रदान किए
केंद्रीय स्वास्थ्य मंत्री डॉ.मनसुख मांडविया ने राष्ट्रपति को प्रधानमंत्री टीबी-मुक्त भारत अभियान की प्रगति के बारे में जानकारी दी और इस राष्ट्रव्यापी अभियान में उनके नेतृत्व के लिए आभार व्यक्त किया
भारत की राष्ट्रपति श्रीमती द्रौपदी मुर्मु ने आज राष्ट्रपति भवन में नर्सिंग पेशेवरों को वर्ष 2022 और 2023 के लिए राष्ट्रीय फ्लोरेंस नाइटिंगेल पुरस्कार प्रदान किए। तीस नर्सिंग पेशेवरों को समुदाय के प्रति उनके समर्पण, कर्तव्य और सेवा के लिए प्रतिष्ठित पुरस्कार से सम्मानित किया गया।
केंद्रीय स्वास्थ्य एवं परिवार कल्याण मंत्री डॉ. मनसुख मांडविया, केंद्रीय स्वास्थ्य एवं परिवार कल्याण राज्य मंत्री प्रोफेसर एसपी बघेल और अन्य गणमान्य व्यक्ति भी इस अवसर पर उपस्थित थे।
केंद्रीय स्वास्थ्य मंत्री डॉ. मनसुख मांडविया ने राष्ट्रपति श्रीमती द्रौपदी मुर्मू को प्रधानमंत्री टीबी मुक्त अभियान की प्रगति के बारे में भी जानकारी दी और देशव्यापी अभियान में उनके नेतृत्व के लिए आभार व्यक्त किया जिसमें जीवन के विभिन्न क्षेत्रों और स्थानों के लोग उत्साह के साथ लाखों टीबी रोगियों की सहायता के लिए सामुदायिक सेवा के लिए आगे आए हैं। प्रधान मंत्री श्री नरेंद्र मोदी ने 18 जून, 2023 को अपने मन की बात में इस अभियान और नि-क्षय मित्र पहल पर प्रकाश डाला था। "भारत ने 2025 तक टीबी उन्मूलन का लक्ष्य रखा है। नि-क्षय मित्र ने टीबी के खिलाफ इस आंदोलन की कमान संभाली है।" प्रधानमंत्री ने कहा, "ग्रामीण इलाकों में हजारों लोग टीबी के मरीजों को गोद ले रहे हैं। यही भारत की असली ताकत है। 2025 तक टीबी उन्मूलन के लक्ष्य को हासिल करने में युवा भी योगदान दे रहे हैं।"
डॉ. मनसुख मांडविया ने राष्ट्रपति को यह जानकारी भी दी कि भारत सरकार जल्द ही देश भर में सिकल सेल एनीमिया को खत्म करने के लिए एक विशेष अभियान शुरू करेगी। केंद्रीय स्वास्थ्य मंत्री ने राष्ट्रपति को मिशन के बारे में जानकारी दी और इसकी सफलता के लिए उनका मार्गदर्शन मांगा। केंद्रीय बजट 2023-24 में सिकल सेल एनीमिया को 2047 तक खत्म करने के विशेष मिशन की घोषणा की। इसमें प्रभावित जनजातीय क्षेत्रों में 0-40 वर्ष के आयु वर्ग के 7 करोड़ लोगों के बीच जागरूकता पैदा करना, सार्वभौमिक जांच और परामर्श शामिल होगा।
राष्ट्रीय फ्लोरेंस नाइटिंगेल पुरस्कारों की स्थापना वर्ष 1973 में स्वास्थ्य और परिवार कल्याण मंत्रालय द्वारा नर्सों और नर्सिंग पेशेवरों द्वारा समाज को प्रदान की गई सराहनीय सेवाओं के सम्मान के रूप में की गई थी। ये फ्लोरेंस नाइटिंगेल के सम्मान में दिए जाते हैं जिन्हें आधुनिक नर्सिंग की संस्थापक माना जाता है।
राष्ट्रीय फ्लोरेंस नाइटिंगेल पुरस्कार वितरण समारोह यहां देखा जा सकता है: